messages: Tutvu uudislooga ja esita sellele vastav lühikokkuvõte ühe või kahe lausega. Vasta alati ainult eesti keeles!
  
  Tekst:
  
  Euroopa Liidu välisministrid otsustasid juba kuu ja üks päev tagasi, et Valgevene presidendivalimiste ametlikke tulemusi ei tunnustata ning valimispettusega seotud inimeste vastu tuleb sanktsioonid kehtestada. Kokkuleppest hoolimata pole neid sanktsioone endiselt ametlikult jõustatud, sest seda on blokeerinud Valgevenest rohkem kui 2000 kilomeetri kaugusel asuv Küpros. Kuna maksudesse ja välispoliitikasse puutuv nõuab Euroopa liidus ühehäälset otsust, on saareriik kasutanud oma vetot. Tegelikult loodeti, et eelmise nädala alguses toimunud välisasjade nõukogus suudetakse küproslaste vastupanu murda kuid asjatult. Euroopa Liidu välisasjade julgeolekupoliitika kõrgele esindajale Josep Borellil jäi vaid üle ajakirjanike ja Valgevene opositsionääri Svetlana Tihhanovskaja eest punastada. Välisministrid lükkasid teema edasi peaministritele erakorralisele ülemkogule, mis pidi toimuma eelmise nädala lõpus, ent see lükkus Euroopa ülemkogu alalise eesistuja Charles Micheli koroonaohu tõttu nädala võrra edasi. Nii ka Valgevene sanktsioonid. Samal ajal suutis Euroopa parlament Lukašenko tegevuse hukka mõista juba kaks nädalat tagasi. Rahvusringhäälinguga rääkinud parlamendiliikmete sõnul on Valgevene sanktsioonide ga venitamine täiesti andestamatu. Parlamendi Valgevene suhete delegatsiooni juhi poolaka Robert Peedroni sõnul on kujunenud olukord absurdne. Robert Peedroni. Me räägime Euroopa liidus palju väärtustest nagu demokraatia, vabadus, õigusriik ja inimõigused, aga kui on vaja otsustada, siis on meil palju sõnu, aga vähe tegusid, see on kahjuks reaalsus. Euroopa parlament võttis vastu tugeva resolutsiooni rea konkreetsete sammudega Valgevene demokraatia toetuseks. Aga praeguseks pole mitte midagi tehtud. Biedroniga sama meelt on prantslane Bernard Gueta. Seda ei saa andestada, ma saan seda mõista, aga seda ei saa andestada. See on täiesti häbiväärne. Nii peedroni kui Geta sõnul tuleks edaspidi selliste otsuste tegemisel loobuda ühehäälsuse printsiibist. Bernard Gueta. Ma arvan, et selliste otsuste tegemiseks ei oleks vaja ka ainult poolthäälteenamus, kvalifitseeritud häälteenamus oleks hea lahendus, see tähendab, et poolt peaks olema 55 protsenti liikmesriikidest ja 65 protsenti elanikest. Minu arvates oleks see hea ja kindlasti vajalik muutus. Robert Pedroni hinnangul on küsimus Euroopa Liidu otsustavuses. Robert Biedroni. Praegu halvab hääletustel iga veto meie välispoliitika ja see ei peaks nii olema, sest nii pole võimalik palju saavutada. Meil on erinevad riigid, erinevad huvid, erinevad lähenemised ning vahel blokeerivad need ära väga olulised otsused. See protseduur tuleb ära muuta, et olulisi asju saaks ellu viia siis, kui need vajalikud on. Valgevene sanktsioonid tulevad uuesti arutlusele sel nädalal neljapäeval ja reedel toimuval erakorralisel Euroopa ülemkogul. Joosep Värk, Brüssel.
messages: user
messages: Juba rohkem kui kuu aega pole Euroopa Liit suutnud Valgevenele sanktsioone kehtestada, sest seda on blokeerinud Küpros. Mitmed Euroopa Parlamendi liikmed soovivad sellise olukorra vältimiseks edaspidi otsustusreegleid muuta.
messages: assistant